# Επίσημη Εφημερίδα C 18/18 Ι

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 18 |
| | |
| Έκδοση στην ελληνική γλώσσα | Ανακοινώσεις και Πληροφορίες | 61ό έτος18 Ιανουαρίου 2018 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 18

Έκδοση στην ελληνική γλώσσα

Ανακοινώσεις και Πληροφορίες

61ό έτος18 Ιανουαρίου 2018

---

| Ανακοίνωση αριθ | Περιεχόμενα | Σελίδα |
| --- | --- | --- |
| | III   Προπαρασκευαστικές πράξεις |
| | ΕΛΕΓΚΤΙΚΟ ΣΥΝΕΔΡΙΟ |
| 2018/C 18/01 | Γνώμη αριθ. 5/2017 σχετικά με πρόταση κανονισμού του Συμβουλίου για την τροποποίηση του κανονισμού (EE, Ευρατόμ) αριθ. 1141/2014 του Ευρωπαϊκού Κοινοβουλίου και του Συμβουλίου, της 22ας Οκτωβρίου 2014, σχετικά με το καθεστώς και τη χρηματοδότηση των ευρωπαϊκών πολιτικών κομμάτων και των ευρωπαϊκών πολιτικών ιδρυμάτων | 1 |

Ανακοίνωση αριθ

Περιεχόμενα

Σελίδα

III   Προπαρασκευαστικές πράξεις

ΕΛΕΓΚΤΙΚΟ ΣΥΝΕΔΡΙΟ

2018/C 18/01

Γνώμη αριθ. 5/2017 σχετικά με πρόταση κανονισμού του Συμβουλίου για την τροποποίηση του κανονισμού (EE, Ευρατόμ) αριθ. 1141/2014 του Ευρωπαϊκού Κοινοβουλίου και του Συμβουλίου, της 22ας Οκτωβρίου 2014, σχετικά με το καθεστώς και τη χρηματοδότηση των ευρωπαϊκών πολιτικών κομμάτων και των ευρωπαϊκών πολιτικών ιδρυμάτων

1

---

| EL | |
| --- | --- |

EL

---

III Προπαρασκευαστικές πράξεις

ΕΛΕΓΚΤΙΚΟ ΣΥΝΕΔΡΙΟ

| 18.1.2018 | EL | Επίσημη Εφημερίδα της Ευρωπαϊκής Ένωσης | C 18/1 |
| --- | --- | --- | --- |

18.1.2018

EL

Επίσημη Εφημερίδα της Ευρωπαϊκής Ένωσης

C 18/1

---

ΓΝΏΜΗ ΑΡΙΘ. 5/2017

σχετικά με πρόταση κανονισμού του Συμβουλίου για την τροποποίηση του κανονισμού (EE, Ευρατόμ) αριθ. 1141/2014 του Ευρωπαϊκού Κοινοβουλίου και του Συμβουλίου, της 22ας Οκτωβρίου 2014, σχετικά με το καθεστώς και τη χρηματοδότηση των ευρωπαϊκών πολιτικών κομμάτων και των ευρωπαϊκών πολιτικών ιδρυμάτων

(2018/C 018/01)

ΤΟ ΕΛΕΓΚΤΙΚΟ ΣΥΝΕΔΡΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 287, παράγραφος 4, και 322,

Έχοντας υπόψη την πρόταση της Επιτροπής (1),

Έχοντας υπόψη το αίτημα του Ευρωπαϊκού Κοινοβουλίου για γνωμοδότηση, το οποίο περιήλθε στο Συνέδριο στις 6 Οκτωβρίου 2017,

Έχοντας υπόψη το αίτημα του Συμβουλίου για γνωμοδότηση, το οποίο περιήλθε στο Συνέδριο στις 11 Οκτωβρίου 2017,

Εκτιμώντας τα ακόλουθα:

| (1) | Τα ευρωπαϊκά πολιτικά κόμματα (ΕΠΚ) και τα ευρωπαϊκά πολιτικά ιδρύματα (ΕΠΙ) δεν αποτελούν οργανισμούς ιδρυόμενους από την Ένωση υπό την έννοια του άρθρου 287, παράγραφος 1, ΣΛΕΕ και, επομένως, δεν υπόκεινται στον έλεγχό μας. Ωστόσο, στον βαθμό που χρηματοδοτούνται από τον προϋπολογισμό της ΕΕ, είμαστε αρμόδιοι για τη διενέργεια ελέγχων βασιζόμενων στην εξέταση εγγράφων και σε επιτόπιες επισκέψεις στις εγκαταστάσεις τους, υπό τις προϋποθέσεις του άρθρου 287 ΣΛΕΕ. |
| --- | --- |

(1)

Τα ευρωπαϊκά πολιτικά κόμματα (ΕΠΚ) και τα ευρωπαϊκά πολιτικά ιδρύματα (ΕΠΙ) δεν αποτελούν οργανισμούς ιδρυόμενους από την Ένωση υπό την έννοια του άρθρου 287, παράγραφος 1, ΣΛΕΕ και, επομένως, δεν υπόκεινται στον έλεγχό μας. Ωστόσο, στον βαθμό που χρηματοδοτούνται από τον προϋπολογισμό της ΕΕ, είμαστε αρμόδιοι για τη διενέργεια ελέγχων βασιζόμενων στην εξέταση εγγράφων και σε επιτόπιες επισκέψεις στις εγκαταστάσεις τους, υπό τις προϋποθέσεις του άρθρου 287 ΣΛΕΕ.

| (2) | Τα κεφάλαια που λαμβάνουν τα ευρωπαϊκά πολιτικά κόμματα και ιδρύματα από πηγές εκτός του προϋπολογισμού της ΕΕ δεν υπόκεινται αυτοδικαίως στον έλεγχό μας. Ωστόσο, λόγω της αλληλεπίδρασης μεταξύ της χρηματοδότησης της ΕΕ και αυτής που προέρχεται από άλλες πηγές, στο πλαίσιο του ελεγκτικού έργου μας ενδέχεται να χρειάζεται να εξετάζουμε και αυτές τις τελευταίες. |
| --- | --- |

(2)

Τα κεφάλαια που λαμβάνουν τα ευρωπαϊκά πολιτικά κόμματα και ιδρύματα από πηγές εκτός του προϋπολογισμού της ΕΕ δεν υπόκεινται αυτοδικαίως στον έλεγχό μας. Ωστόσο, λόγω της αλληλεπίδρασης μεταξύ της χρηματοδότησης της ΕΕ και αυτής που προέρχεται από άλλες πηγές, στο πλαίσιο του ελεγκτικού έργου μας ενδέχεται να χρειάζεται να εξετάζουμε και αυτές τις τελευταίες.

| (3) | Στο πλαίσιο του ελέγχου που διενεργούμε επί των ετήσιων λογαριασμών της ΕΕ, υποβάλαμε σε έλεγχο περιορισμένο αριθμό πράξεων που συνδέονται με τα ΕΠΚ ή τα ΕΠΙ. Το 2014 εξετάσαμε μία πράξη που αφορούσε επιχορήγηση καταβληθείσα σε ΕΠΚ. Στις περιπτώσεις των δύο πράξεων που εξετάσαμε το 2015 και το 2016, ελέγξαμε την εκτέλεση των δαπανών την απόδοση των οποίων ζητούσαν πολιτικές ομάδες (2). Με τους ελέγχους αυτούς διαπιστώσαμε αδυναμίες στις διαδικασίες σύναψης των συμβάσεων αλλά και δήλωση μη επιλέξιμων στοιχείων δαπανών (3). |
| --- | --- |

(3)

Στο πλαίσιο του ελέγχου που διενεργούμε επί των ετήσιων λογαριασμών της ΕΕ, υποβάλαμε σε έλεγχο περιορισμένο αριθμό πράξεων που συνδέονται με τα ΕΠΚ ή τα ΕΠΙ. Το 2014 εξετάσαμε μία πράξη που αφορούσε επιχορήγηση καταβληθείσα σε ΕΠΚ. Στις περιπτώσεις των δύο πράξεων που εξετάσαμε το 2015 και το 2016, ελέγξαμε την εκτέλεση των δαπανών την απόδοση των οποίων ζητούσαν πολιτικές ομάδες (2). Με τους ελέγχους αυτούς διαπιστώσαμε αδυναμίες στις διαδικασίες σύναψης των συμβάσεων αλλά και δήλωση μη επιλέξιμων στοιχείων δαπανών (3).

| (4) | Ο κανονισμός (EE, Ευρατόμ) αριθ. 1141/2014 του Ευρωπαϊκού Κοινοβουλίου και του Συμβουλίου, της 22ας Οκτωβρίου 2014, σχετικά με το καθεστώς και τη χρηματοδότηση των ευρωπαϊκών πολιτικών κομμάτων και των ευρωπαϊκών πολιτικών ιδρυμάτων σκοπό είχε την ενίσχυση της προβολής, της αναγνώρισης, της αποτελεσματικότητας, της διαφάνειας και της λογοδοσίας των ευρωπαϊκών πολιτικών κομμάτων και των ευρωπαϊκών πολιτικών ιδρυμάτων που συνδέονται με αυτά. Στη γνώμη μας αριθ. 1/2013 (4), εκφράσαμε την ικανοποίησή μας για τις βελτιώσεις που περιείχε το σχέδιο του εν λόγω κανονισμού, επισημαίνοντας συγχρόνως διάφορα ζητήματα. |
| --- | --- |

(4)

Ο κανονισμός (EE, Ευρατόμ) αριθ. 1141/2014 του Ευρωπαϊκού Κοινοβουλίου και του Συμβουλίου, της 22ας Οκτωβρίου 2014, σχετικά με το καθεστώς και τη χρηματοδότηση των ευρωπαϊκών πολιτικών κομμάτων και των ευρωπαϊκών πολιτικών ιδρυμάτων σκοπό είχε την ενίσχυση της προβολής, της αναγνώρισης, της αποτελεσματικότητας, της διαφάνειας και της λογοδοσίας των ευρωπαϊκών πολιτικών κομμάτων και των ευρωπαϊκών πολιτικών ιδρυμάτων που συνδέονται με αυτά. Στη γνώμη μας αριθ. 1/2013 (4), εκφράσαμε την ικανοποίησή μας για τις βελτιώσεις που περιείχε το σχέδιο του εν λόγω κανονισμού, επισημαίνοντας συγχρόνως διάφορα ζητήματα.

| (5) | Στις 15 Ιουνίου 2017, το Κοινοβούλιο ενέκρινε ψήφισμα (5) με το οποίο καλούσε την Επιτροπή να προτείνει την αναθεώρηση του ισχύοντος νομικού πλαισίου, προκειμένου να καλυφθούν ορισμένα κενά του κανονισμού (EE, Ευρατόμ) αριθ. 1141/2014. |
| --- | --- |

(5)

Στις 15 Ιουνίου 2017, το Κοινοβούλιο ενέκρινε ψήφισμα (5) με το οποίο καλούσε την Επιτροπή να προτείνει την αναθεώρηση του ισχύοντος νομικού πλαισίου, προκειμένου να καλυφθούν ορισμένα κενά του κανονισμού (EE, Ευρατόμ) αριθ. 1141/2014.

| (6) | Σημειώνουμε ότι ο κανονισμός (EE, Ευρατόμ) αριθ. 1141/2014 τέθηκε σε ισχύ την 1η Ιανουαρίου 2017 και ότι έκθεση σχετικά με την εφαρμογή του προβλέπεται να καταρτιστεί μόλις στα μέσα του 2018. |
| --- | --- |

(6)

Σημειώνουμε ότι ο κανονισμός (EE, Ευρατόμ) αριθ. 1141/2014 τέθηκε σε ισχύ την 1η Ιανουαρίου 2017 και ότι έκθεση σχετικά με την εφαρμογή του προβλέπεται να καταρτιστεί μόλις στα μέσα του 2018.

ΓΝΩΜΟΔΟΤΗΣΕ ΩΣ ΑΚΟΛΟΥΘΩΣ:

ΓΕΝΙΚΕΣ ΠΑΡΑΤΗΡΗΣΕΙΣ

| 1. | Στις 22 Οκτωβρίου 2014, το Ευρωπαϊκό Κοινοβούλιο και το Συμβούλιο εξέδωσαν τον κανονισμό (ΕΕ, Ευρατόμ) αριθ. 1141/2014 για την κατάργηση του κανονισμού (ΕΚ) αριθ. 2004/2003 και τη θέσπιση νέων κανόνων όσον αφορούσε, μεταξύ άλλων, τη χρηματοδότηση των ΕΠΚ και των ΕΠΙ. Οι εν λόγω κανόνες αφορούσαν ιδίως τις προϋποθέσεις χρηματοδότησης, τη χορήγηση και την κατανομή της χρηματοδότησης, τις δωρεές και τις συνεισφορές, τη χρηματοδότηση των εκστρατειών για τις εκλογές του Ευρωπαϊκού Κοινοβουλίου, τις επιστρεπτέες δαπάνες, την απαγόρευση της χρήσης της χρηματοδότησης της ΕΕ, τους λογαριασμούς, την υποβολή εκθέσεων και τον έλεγχο, την εκτέλεση και τα συστήματα δικλίδων ελέγχου, τις κυρώσεις, τη συνεργασία μεταξύ της Αρχής για τα ευρωπαϊκά πολιτικά κόμματα και ιδρύματα (εφεξής «η Αρχή»), του διατάκτη του Ευρωπαϊκού Κοινοβουλίου και των κρατών μελών, και τη διαφάνεια. Ο κανονισμός αυτός τέθηκε σε ισχύ την 1η Ιανουαρίου 2017. |
| --- | --- |

1.

Στις 22 Οκτωβρίου 2014, το Ευρωπαϊκό Κοινοβούλιο και το Συμβούλιο εξέδωσαν τον κανονισμό (ΕΕ, Ευρατόμ) αριθ. 1141/2014 για την κατάργηση του κανονισμού (ΕΚ) αριθ. 2004/2003 και τη θέσπιση νέων κανόνων όσον αφορούσε, μεταξύ άλλων, τη χρηματοδότηση των ΕΠΚ και των ΕΠΙ. Οι εν λόγω κανόνες αφορούσαν ιδίως τις προϋποθέσεις χρηματοδότησης, τη χορήγηση και την κατανομή της χρηματοδότησης, τις δωρεές και τις συνεισφορές, τη χρηματοδότηση των εκστρατειών για τις εκλογές του Ευρωπαϊκού Κοινοβουλίου, τις επιστρεπτέες δαπάνες, την απαγόρευση της χρήσης της χρηματοδότησης της ΕΕ, τους λογαριασμούς, την υποβολή εκθέσεων και τον έλεγχο, την εκτέλεση και τα συστήματα δικλίδων ελέγχου, τις κυρώσεις, τη συνεργασία μεταξύ της Αρχής για τα ευρωπαϊκά πολιτικά κόμματα και ιδρύματα (εφεξής «η Αρχή»), του διατάκτη του Ευρωπαϊκού Κοινοβουλίου και των κρατών μελών, και τη διαφάνεια. Ο κανονισμός αυτός τέθηκε σε ισχύ την 1η Ιανουαρίου 2017.

| 2. | Ως Ελεγκτικό Συνέδριο γνωμοδοτήσαμε (6) σχετικά με τις προτάσεις της Επιτροπής του 2012 (7). Προτείναμε βελτιώσεις σχετικά με τις δωρεές, τα δάνεια και τις συνεισφορές, καθώς και σχετικά με τις προϋποθέσεις επιλεξιμότητας, τους λογαριασμούς και τις υποχρεώσεις υποβολής εκθέσεων. Τα περισσότερα σχόλιά μας ελήφθησαν υπόψη και συμπεριελήφθησαν στο οριστικό κείμενο του κανονισμού. |
| --- | --- |

2.

Ως Ελεγκτικό Συνέδριο γνωμοδοτήσαμε (6) σχετικά με τις προτάσεις της Επιτροπής του 2012 (7). Προτείναμε βελτιώσεις σχετικά με τις δωρεές, τα δάνεια και τις συνεισφορές, καθώς και σχετικά με τις προϋποθέσεις επιλεξιμότητας, τους λογαριασμούς και τις υποχρεώσεις υποβολής εκθέσεων. Τα περισσότερα σχόλιά μας ελήφθησαν υπόψη και συμπεριελήφθησαν στο οριστικό κείμενο του κανονισμού.

| 3. | Κατόπιν ψηφίσματος (8) του Ευρωπαϊκού Κοινοβουλίου και σχολίων που υπέβαλαν οι υπηρεσίες του και ορισμένα ΕΠΚ, στις 13 Σεπτεμβρίου 2017, η Επιτροπή παρουσίασε την εν προκειμένω πρόταση (9). Η πρόταση περιλαμβάνει περιορισμένο αριθμό στοχοθετημένων τροποποιήσεων που, σύμφωνα με την Επιτροπή, «έχουν ως στόχο να καλυφθούν τα κενά και να βελτιωθεί η διαφάνεια, ώστε να εξασφαλιστεί η σωστή κατανομή και ανάλωση των περιορισμένων πόρων από τον προϋπολογισμό της ΕΕ» (10). |
| --- | --- |

3.

Κατόπιν ψηφίσματος (8) του Ευρωπαϊκού Κοινοβουλίου και σχολίων που υπέβαλαν οι υπηρεσίες του και ορισμένα ΕΠΚ, στις 13 Σεπτεμβρίου 2017, η Επιτροπή παρουσίασε την εν προκειμένω πρόταση (9). Η πρόταση περιλαμβάνει περιορισμένο αριθμό στοχοθετημένων τροποποιήσεων που, σύμφωνα με την Επιτροπή, «έχουν ως στόχο να καλυφθούν τα κενά και να βελτιωθεί η διαφάνεια, ώστε να εξασφαλιστεί η σωστή κατανομή και ανάλωση των περιορισμένων πόρων από τον προϋπολογισμό της ΕΕ» (10).

| 4. | Η πρόταση αναφέρεται στα ακόλουθα ζητήματα:






  1) | τη συμμετοχή σε περισσότερα κόμματα, |
| --- | --- | --- |

4.

Η πρόταση αναφέρεται στα ακόλουθα ζητήματα:

1)

τη συμμετοχή σε περισσότερα κόμματα,

| 2) | την τροποποίηση της κλείδας κατανομής για τη χρηματοδότηση των ΕΠΚ και των ΕΠΙ, |
| --- | --- |

2)

την τροποποίηση της κλείδας κατανομής για τη χρηματοδότηση των ΕΠΚ και των ΕΠΙ,

| 3) | τη μείωση του ποσοστού συγχρηματοδότησης, |
| --- | --- |

3)

τη μείωση του ποσοστού συγχρηματοδότησης,

| 4) | την ανάκτηση των αχρεωστήτως καταβληθέντων ποσών, |
| --- | --- |

4)

την ανάκτηση των αχρεωστήτως καταβληθέντων ποσών,

| 5) | την ενίσχυση της συμμόρφωσης με τα κριτήρια καταχώρισης, |
| --- | --- |

5)

την ενίσχυση της συμμόρφωσης με τα κριτήρια καταχώρισης,

| 6) | την αποσαφήνιση της σχέσης μεταξύ των εθνικών κομμάτων και των ΕΠΚ. |
| --- | --- |

6)

την αποσαφήνιση της σχέσης μεταξύ των εθνικών κομμάτων και των ΕΠΚ.

| 5. | Εκφράζουμε την ικανοποίησή μας για τις διατάξεις αυτές, που θα μπορούσαν να βελτιώσουν τη χρηστή δημοσιονομική διαχείριση, τη λογοδοσία και τη διαφάνεια των πόρων που χορηγούνται στα ΕΠΚ και τα ΕΠΙ. Επίσης διατυπώνουμε σχόλια σχετικά με τις αλλαγές που αφορούν τη χρονογραμμή της υποβολής εκθέσεων και προτείνουμε τη σύνταξη «ενιαίου εγχειριδίου κανόνων». Θεωρούμε ότι οι διατάξεις που αφορούν τη «συμμετοχή σε περισσότερα κόμματα» και την κλείδα κατανομής της χρηματοδότησης της ΕΕ αποτελούν ζητήματα για τα οποία απαιτείται η λήψη πολιτικής απόφασης και, ως εκ τούτου, δεν διατυπώνουμε κανένα σχόλιο επ’ αυτών. |
| --- | --- |

5.

Εκφράζουμε την ικανοποίησή μας για τις διατάξεις αυτές, που θα μπορούσαν να βελτιώσουν τη χρηστή δημοσιονομική διαχείριση, τη λογοδοσία και τη διαφάνεια των πόρων που χορηγούνται στα ΕΠΚ και τα ΕΠΙ. Επίσης διατυπώνουμε σχόλια σχετικά με τις αλλαγές που αφορούν τη χρονογραμμή της υποβολής εκθέσεων και προτείνουμε τη σύνταξη «ενιαίου εγχειριδίου κανόνων». Θεωρούμε ότι οι διατάξεις που αφορούν τη «συμμετοχή σε περισσότερα κόμματα» και την κλείδα κατανομής της χρηματοδότησης της ΕΕ αποτελούν ζητήματα για τα οποία απαιτείται η λήψη πολιτικής απόφασης και, ως εκ τούτου, δεν διατυπώνουμε κανένα σχόλιο επ’ αυτών.

ΠΑΡΑΚΟΛΟΥΘΗΣΗ ΤΗΣ ΣΥΝΕΧΕΙΑΣ ΠΟΥ ΔΟΘΗΚΕ ΣΤΗΝ ΠΡΟΗΓΟΥΜΕΝΗ ΓΝΩΜΗ

| 6. | Στη γνώμη μας αριθ. 1/2013 διατυπώναμε ανησυχίες σχετικά με τα κενά του νομικού πλαισίου που διέπει τις δωρεές, τα δάνεια, τις συνεισφορές και τις κυρώσεις και υπογραμμίζαμε την ανάγκη ενίσχυσης της λογοδοσίας. Τα περισσότερα από τα ζητήματα που θίγαμε διευθετήθηκαν με τον κανονισμό (EE, Ευρατόμ) αριθ. 1141/2014. Επαναλαμβάνουμε κατωτέρω ορισμένα από τα ζητήματα που προς το παρόν δεν έχουν ληφθεί υπόψη και τα οποία εξακολουθούμε να θεωρούμε σημαντικά. |
| --- | --- |

6.

Στη γνώμη μας αριθ. 1/2013 διατυπώναμε ανησυχίες σχετικά με τα κενά του νομικού πλαισίου που διέπει τις δωρεές, τα δάνεια, τις συνεισφορές και τις κυρώσεις και υπογραμμίζαμε την ανάγκη ενίσχυσης της λογοδοσίας. Τα περισσότερα από τα ζητήματα που θίγαμε διευθετήθηκαν με τον κανονισμό (EE, Ευρατόμ) αριθ. 1141/2014. Επαναλαμβάνουμε κατωτέρω ορισμένα από τα ζητήματα που προς το παρόν δεν έχουν ληφθεί υπόψη και τα οποία εξακολουθούμε να θεωρούμε σημαντικά.

| 7. | Η εν προκειμένω πρόταση δεν δίνει συνέχεια στη σύστασή μας να υπάρξει ειδική ρύθμιση για τις δωρεές από φυσικά ή νομικά πρόσωπα που παρέχουν προϊόντα και υπηρεσίες σε θεσμικά όργανα της ΕΕ ή άλλες δημόσιες αρχές που συμμετέχουν στη διαχείριση κεφαλαίων της ΕΕ (11). Ομοίως, η πρόταση δεν περιλαμβάνει κανόνες για τις δωρεές προς οντότητες που συνδέονται άμεσα ή έμμεσα με ΕΠΚ ή ΕΠΙ (12). |
| --- | --- |

7.

Η εν προκειμένω πρόταση δεν δίνει συνέχεια στη σύστασή μας να υπάρξει ειδική ρύθμιση για τις δωρεές από φυσικά ή νομικά πρόσωπα που παρέχουν προϊόντα και υπηρεσίες σε θεσμικά όργανα της ΕΕ ή άλλες δημόσιες αρχές που συμμετέχουν στη διαχείριση κεφαλαίων της ΕΕ (11). Ομοίως, η πρόταση δεν περιλαμβάνει κανόνες για τις δωρεές προς οντότητες που συνδέονται άμεσα ή έμμεσα με ΕΠΚ ή ΕΠΙ (12).

| 8. | Επιπλέον, το σχέδιο κανονισμού δεν περιλαμβάνει κανόνες για τα δάνεια, ούτε τους όρους και τις προϋποθέσεις χορήγησής τους (13). |
| --- | --- |

8.

Επιπλέον, το σχέδιο κανονισμού δεν περιλαμβάνει κανόνες για τα δάνεια, ούτε τους όρους και τις προϋποθέσεις χορήγησής τους (13).

| 9. | Ο ισχύων κανονισμός (EE, Ευρατόμ) αριθ. 1141/2014 καθιερώνει αναλογική προσέγγιση όσον αφορά το ύψος των προστίμων (14) και την επιβολή κυρώσεων στις περιπτώσεις κατά τις οποίες το Ευρωπαϊκό Κοινοβούλιο ή το Συνέδριο παρεμποδίζονται στην άσκηση των ελεγκτικών εξουσιών τους (15). Εντούτοις, το σχέδιο πρότασης δεν ακολουθεί τη σύστασή μας (16) για κατάργηση του ανώτατου ορίου του 10 % του ετήσιου προϋπολογισμού του ΕΠΚ ή ΕΠΙ όσον αφορά τα πρόστιμα σε περίπτωση ποσοτικώς προσδιορίσιμων αδικημάτων. |
| --- | --- |

9.

Ο ισχύων κανονισμός (EE, Ευρατόμ) αριθ. 1141/2014 καθιερώνει αναλογική προσέγγιση όσον αφορά το ύψος των προστίμων (14) και την επιβολή κυρώσεων στις περιπτώσεις κατά τις οποίες το Ευρωπαϊκό Κοινοβούλιο ή το Συνέδριο παρεμποδίζονται στην άσκηση των ελεγκτικών εξουσιών τους (15). Εντούτοις, το σχέδιο πρότασης δεν ακολουθεί τη σύστασή μας (16) για κατάργηση του ανώτατου ορίου του 10 % του ετήσιου προϋπολογισμού του ΕΠΚ ή ΕΠΙ όσον αφορά τα πρόστιμα σε περίπτωση ποσοτικώς προσδιορίσιμων αδικημάτων.

Η ΕΝ ΠΡΟΚΕΙΜΕΝΩ ΠΡΟΤΑΣΗ — ΕΙΔΙΚΕΣ ΠΑΡΑΤΗΡΗΣΕΙΣ

Συγχρηματοδότηση

| 10. | Η συνεισφορά από τον προϋπολογισμό της ΕΕ στα ΕΠΚ και τα ΕΠΙ λαμβάνει τη μορφή απόδοσης ενός ποσοστού των επιστρεπτέων εξόδων (17) στα οποία αυτά όντως υποβλήθηκαν. Βάσει των ισχυόντων κανόνων, το καταβαλλόμενο ποσό δεν μπορεί να υπερβαίνει το 85 % αυτών των εξόδων. |
| --- | --- |

10.

Η συνεισφορά από τον προϋπολογισμό της ΕΕ στα ΕΠΚ και τα ΕΠΙ λαμβάνει τη μορφή απόδοσης ενός ποσοστού των επιστρεπτέων εξόδων (17) στα οποία αυτά όντως υποβλήθηκαν. Βάσει των ισχυόντων κανόνων, το καταβαλλόμενο ποσό δεν μπορεί να υπερβαίνει το 85 % αυτών των εξόδων.

| 11. | Σύμφωνα με την αιτιολογική έκθεση της πρότασης και τις διευκρινίσεις που μας περιήλθαν από τις υπηρεσίες του Ευρωπαϊκού Κοινοβουλίου, ορισμένα ΕΠΚ και ΕΠΙ αντιμετωπίζουν δυσκολίες για την εξασφάλιση των συνεισφορών που χρειάζονται για την κάλυψη του κατώτατου ορίου συγχρηματοδότησης. Αυτό δημιουργεί κίνητρα για τη χρήση αμφιλεγόμενων πρακτικών, όπως ο δανεισμός για τη χρηματοδότηση επιχειρησιακών δραστηριοτήτων, με αποτέλεσμα οι εξωτερικοί ελεγκτές να θέτουν ζήτημα συνεχιζόμενης δραστηριότητας, ή οι εισφορές σε είδος, η αποτίμηση της αξίας των οποίων μπορεί να αποδειχθεί δύσκολο εγχείρημα. Επιπλέον, η χρήση δανείων από τα ΕΠΚ ή τα ΕΠΙ μπορεί να συνεπιφέρει τον κίνδυνο καταστρατήγησης των κανόνων σχετικά με τις δωρεές και τις συνεισφορές μέσω της λήψης δανείων με ιδιαιτέρως ευνοϊκούς όρους. Για την αντιμετώπιση αυτών των προβλημάτων, η Επιτροπή προτείνει τη μείωση του κατώτατου ορίου συγχρηματοδότησης στο 10 % για τα ΕΠΚ και το 5 % για τα ΕΠΙ. |
| --- | --- |

11.

Σύμφωνα με την αιτιολογική έκθεση της πρότασης και τις διευκρινίσεις που μας περιήλθαν από τις υπηρεσίες του Ευρωπαϊκού Κοινοβουλίου, ορισμένα ΕΠΚ και ΕΠΙ αντιμετωπίζουν δυσκολίες για την εξασφάλιση των συνεισφορών που χρειάζονται για την κάλυψη του κατώτατου ορίου συγχρηματοδότησης. Αυτό δημιουργεί κίνητρα για τη χρήση αμφιλεγόμενων πρακτικών, όπως ο δανεισμός για τη χρηματοδότηση επιχειρησιακών δραστηριοτήτων, με αποτέλεσμα οι εξωτερικοί ελεγκτές να θέτουν ζήτημα συνεχιζόμενης δραστηριότητας, ή οι εισφορές σε είδος, η αποτίμηση της αξίας των οποίων μπορεί να αποδειχθεί δύσκολο εγχείρημα. Επιπλέον, η χρήση δανείων από τα ΕΠΚ ή τα ΕΠΙ μπορεί να συνεπιφέρει τον κίνδυνο καταστρατήγησης των κανόνων σχετικά με τις δωρεές και τις συνεισφορές μέσω της λήψης δανείων με ιδιαιτέρως ευνοϊκούς όρους. Για την αντιμετώπιση αυτών των προβλημάτων, η Επιτροπή προτείνει τη μείωση του κατώτατου ορίου συγχρηματοδότησης στο 10 % για τα ΕΠΚ και το 5 % για τα ΕΠΙ.

| 12. | Συμφωνούμε με την πρόταση της Επιτροπής για περιορισμό του κινδύνου χρήσης αμφιλεγόμενων πρακτικών λόγω δυσκολιών στην κάλυψη του κατώτατου ορίου συγχρηματοδότησης. Ωστόσο, για την περαιτέρω αποτροπή αυτών των πρακτικών, πρέπει να ενισχυθούν οι κανόνες που διέπουν τις δωρεές και τα δάνεια (βλέπε σημεία 7 και 8). |
| --- | --- |

12.

Συμφωνούμε με την πρόταση της Επιτροπής για περιορισμό του κινδύνου χρήσης αμφιλεγόμενων πρακτικών λόγω δυσκολιών στην κάλυψη του κατώτατου ορίου συγχρηματοδότησης. Ωστόσο, για την περαιτέρω αποτροπή αυτών των πρακτικών, πρέπει να ενισχυθούν οι κανόνες που διέπουν τις δωρεές και τα δάνεια (βλέπε σημεία 7 και 8).

Ανάκτηση των αχρεωστήτως καταβληθέντων ποσών και ενίσχυση της συμμόρφωσης με τα κριτήρια καταχώρισης

| 13. | Στην πρόταση διευκρινίζεται ότι ο διατάκτης του Ευρωπαϊκού Κοινοβουλίου έχει τη δυνατότητα να ανακτά αχρεωστήτως καταβληθέντα ποσά και από φυσικά πρόσωπα που έχουν προβεί σε παράνομες δραστηριότητες εις βάρος των οικονομικών συμφερόντων της ΕΕ. Επίσης, η πρόταση εξουσιοδοτεί την Αρχή να προβαίνει στη διαγραφή από το μητρώο των ΕΠΚ ή ΕΠΙ που δεν συμμορφώνονται με κάποιο από τα κριτήρια καταχώρισης ή των οποίων η καταχώριση έχει βασιστεί σε εσφαλμένα ή παραπλανητικά στοιχεία. |
| --- | --- |

13.

Στην πρόταση διευκρινίζεται ότι ο διατάκτης του Ευρωπαϊκού Κοινοβουλίου έχει τη δυνατότητα να ανακτά αχρεωστήτως καταβληθέντα ποσά και από φυσικά πρόσωπα που έχουν προβεί σε παράνομες δραστηριότητες εις βάρος των οικονομικών συμφερόντων της ΕΕ. Επίσης, η πρόταση εξουσιοδοτεί την Αρχή να προβαίνει στη διαγραφή από το μητρώο των ΕΠΚ ή ΕΠΙ που δεν συμμορφώνονται με κάποιο από τα κριτήρια καταχώρισης ή των οποίων η καταχώριση έχει βασιστεί σε εσφαλμένα ή παραπλανητικά στοιχεία.

| 14. | Συμφωνούμε με την πρόταση της Επιτροπής, δεδομένου ότι αυτή θα μπορούσε να συμβάλει στην προστασία του προϋπολογισμού της ΕΕ. Για την ενίσχυση του στόχου αυτού, επαναλαμβάνουμε τη σύσταση που διατυπώσαμε στη γνώμη αριθ. 1/2013 για την κατάργηση του ανώτατου ορίου για τα πρόστιμα (βλέπε σημείο 9). |
| --- | --- |

14.

Συμφωνούμε με την πρόταση της Επιτροπής, δεδομένου ότι αυτή θα μπορούσε να συμβάλει στην προστασία του προϋπολογισμού της ΕΕ. Για την ενίσχυση του στόχου αυτού, επαναλαμβάνουμε τη σύσταση που διατυπώσαμε στη γνώμη αριθ. 1/2013 για την κατάργηση του ανώτατου ορίου για τα πρόστιμα (βλέπε σημείο 9).

Αποσαφήνιση της σχέσης μεταξύ εθνικών και ευρωπαϊκών κομμάτων

| 15. | Για τη βελτίωση της σαφήνειας και της διαφάνειας, η Επιτροπή προτείνει την αποσαφήνιση της σχέσης μεταξύ των εθνικών και των ευρωπαϊκών πολιτικών κομμάτων. Η πρόταση αναφέρει ότι «ένα ευρωπαϊκό πολιτικό ίδρυμα περιλαμβάνει στην αίτησή του στοιχεία που αποδεικνύουν ότι τα κόμματα-μέλη του έχουν δημοσιεύσει αδιάλειπτα στους δικτυακούς τόπους τους, κατά τους 12 μήνες προ της χρονικής στιγμής κατά την οποία κατατίθεται η αίτηση, το πολιτικό πρόγραμμα και τον λογότυπο του ευρωπαϊκού πολιτικού κόμματος, καθώς και πληροφορίες ...». Μολονότι εκφράζουμε την ικανοποίησή μας για την πρόθεση της Επιτροπής να βελτιώσει τη διαφάνεια της σχέσης μεταξύ των ευρωπαϊκών και των εθνικών πολιτικών κομμάτων, θεωρούμε ότι θα είναι δύσκολη τόσο η παρακολούθηση αυτής της απαίτησης στην πράξη όσο και η συγκέντρωση στοιχείων που να αποδεικνύουν αυτή την «αδιάλειπτη δημοσίευση». |
| --- | --- |

15.

Για τη βελτίωση της σαφήνειας και της διαφάνειας, η Επιτροπή προτείνει την αποσαφήνιση της σχέσης μεταξύ των εθνικών και των ευρωπαϊκών πολιτικών κομμάτων. Η πρόταση αναφέρει ότι «ένα ευρωπαϊκό πολιτικό ίδρυμα περιλαμβάνει στην αίτησή του στοιχεία που αποδεικνύουν ότι τα κόμματα-μέλη του έχουν δημοσιεύσει αδιάλειπτα στους δικτυακούς τόπους τους, κατά τους 12 μήνες προ της χρονικής στιγμής κατά την οποία κατατίθεται η αίτηση, το πολιτικό πρόγραμμα και τον λογότυπο του ευρωπαϊκού πολιτικού κόμματος, καθώς και πληροφορίες ...». Μολονότι εκφράζουμε την ικανοποίησή μας για την πρόθεση της Επιτροπής να βελτιώσει τη διαφάνεια της σχέσης μεταξύ των ευρωπαϊκών και των εθνικών πολιτικών κομμάτων, θεωρούμε ότι θα είναι δύσκολη τόσο η παρακολούθηση αυτής της απαίτησης στην πράξη όσο και η συγκέντρωση στοιχείων που να αποδεικνύουν αυτή την «αδιάλειπτη δημοσίευση».

Χρονισμός της πρότασης

| 16. | Οι ισχύοντες κανόνες τέθηκαν σε ισχύ την 1η Ιανουαρίου 2017. Ως εκ τούτου, η τρέχουσα πρόσκληση οικονομικών συνεισφορών (18) είναι η πρώτη που διεξάγεται βάσει της νέας νομοθεσίας. Σύμφωνα με την Επιτροπή, σκοπός της πρότασης είναι η κάλυψη των κενών που διαπιστώθηκε ότι περιείχαν οι προηγούμενοι κανόνες και τα οποία δεν είχαν ληφθεί υπόψη κατά την εκπόνηση του κανονισμού (EE, Ευρατόμ) αριθ. 1141/2014. Ωστόσο, θα εξακολουθήσει να χρειάζεται η διεξοδικότερη αναθεώρησή του, δεδομένου ότι τα προβλήματα των οποίων επιχειρείται η διευθέτηση δεν είναι τα μόνα που αναφέρουν τα διάφορα ενδιαφερόμενα μέρη. |
| --- | --- |

16.

Οι ισχύοντες κανόνες τέθηκαν σε ισχύ την 1η Ιανουαρίου 2017. Ως εκ τούτου, η τρέχουσα πρόσκληση οικονομικών συνεισφορών (18) είναι η πρώτη που διεξάγεται βάσει της νέας νομοθεσίας. Σύμφωνα με την Επιτροπή, σκοπός της πρότασης είναι η κάλυψη των κενών που διαπιστώθηκε ότι περιείχαν οι προηγούμενοι κανόνες και τα οποία δεν είχαν ληφθεί υπόψη κατά την εκπόνηση του κανονισμού (EE, Ευρατόμ) αριθ. 1141/2014. Ωστόσο, θα εξακολουθήσει να χρειάζεται η διεξοδικότερη αναθεώρησή του, δεδομένου ότι τα προβλήματα των οποίων επιχειρείται η διευθέτηση δεν είναι τα μόνα που αναφέρουν τα διάφορα ενδιαφερόμενα μέρη.

| 17. | Μολονότι εκφράζουμε την ικανοποίησή μας για τη διόρθωση των πιθανών αδυναμιών της ισχύουσας νομοθεσίας, προτείνουμε να αποφεύγεται γενικώς η πρακτική της αναθεώρησης της νομοθεσίας ολίγον αφότου αυτή έχει τεθεί σε ισχύ και για τη διευθέτηση περιορισμένου αριθμού ζητημάτων. |
| --- | --- |

17.

Μολονότι εκφράζουμε την ικανοποίησή μας για τη διόρθωση των πιθανών αδυναμιών της ισχύουσας νομοθεσίας, προτείνουμε να αποφεύγεται γενικώς η πρακτική της αναθεώρησης της νομοθεσίας ολίγον αφότου αυτή έχει τεθεί σε ισχύ και για τη διευθέτηση περιορισμένου αριθμού ζητημάτων.

Ενιαίο εγχειρίδιο κανόνων

| 18. | Επί του παρόντος, ο δημοσιονομικός κανονισμός που εφαρμόζεται στον γενικό προϋπολογισμό της ΕΕ περιλαμβάνει κανόνες σχετικά με τις συνεισφορές προς ΕΠΚ (19). Ορισμένα από τα σχετικά άρθρα του αφορούν ζητήματα που αναφέρονται ήδη στον κανονισμό (EE, Ευρατόμ) αριθ. 1141/2014 (20). Για την αποφυγή των αλληλοεπικαλύψεων και την απλούστευση του νομοθετικού πλαισίου, θεωρούμε ότι όλες οι διατάξεις που αφορούν τα ΕΠΚ και τα ΕΠΙ θα μπορούσαν να συγκεντρωθούν σε ενιαίο εγχειρίδιο κανόνων. |
| --- | --- |

18.

Επί του παρόντος, ο δημοσιονομικός κανονισμός που εφαρμόζεται στον γενικό προϋπολογισμό της ΕΕ περιλαμβάνει κανόνες σχετικά με τις συνεισφορές προς ΕΠΚ (19). Ορισμένα από τα σχετικά άρθρα του αφορούν ζητήματα που αναφέρονται ήδη στον κανονισμό (EE, Ευρατόμ) αριθ. 1141/2014 (20). Για την αποφυγή των αλληλοεπικαλύψεων και την απλούστευση του νομοθετικού πλαισίου, θεωρούμε ότι όλες οι διατάξεις που αφορούν τα ΕΠΚ και τα ΕΠΙ θα μπορούσαν να συγκεντρωθούν σε ενιαίο εγχειρίδιο κανόνων.

Η παρούσα γνώμη εγκρίθηκε από το Ελεγκτικό Συνέδριο στο Λουξεμβούργο, κατά τη συνεδρίασή του της 14ης Δεκεμβρίου 2017.

Για το Ελεγκτικό Συνέδριο

Klaus-Heiner LEHNE

Πρόεδρος

---

(1)  Πρόταση κανονισμού του Ευρωπαϊκού Κοινοβουλίου και του Συμβουλίου για την τροποποίηση του κανονισμού (EE, Ευρατόμ) αριθ. 1141/2014 του Ευρωπαϊκού Κοινοβουλίου και του Συμβουλίου, της 22ας Οκτωβρίου 2014, σχετικά με το καθεστώς και τη χρηματοδότηση των ευρωπαϊκών πολιτικών κομμάτων και των ευρωπαϊκών πολιτικών ιδρυμάτων (COM(2017) 481 final της 13 Σεπτεμβρίου 2017).

1

(2)  Η εν προκειμένω πρόταση δεν αφορά τις πολιτικές ομάδες του Ευρωπαϊκού Κοινοβουλίου. Οι ρυθμίσεις που αφορούν τον έλεγχο (ορισμός ανεξάρτητου εξωτερικού ελεγκτή) και η διαδικασία χορήγησης απαλλαγής που εφαρμόζονται σχετικά είναι παρεμφερείς με αυτές που ισχύουν για τα ΕΠΚ και τα ΕΠΙ.

2

(3)  Βλέπε σημείο 10.15 της ετήσιας έκθεσης για το οικονομικό έτος 2016, σημείο 9.11 της ετήσιας έκθεσης για το οικονομικό έτος 2015 και σημείο 9.11 και πλαίσιο 9.1 της ετήσιας έκθεσης για το οικονομικό έτος 2014.

3

(4)  ΕΕ C 67 της 7.3.2013, σ. 1, γνώμη αριθ. 1/2013 σχετικά με την πρόταση κανονισμού του Ευρωπαϊκού Κοινοβουλίου και του Συμβουλίου σχετικά με το καθεστώς και τη χρηματοδότηση των ευρωπαϊκών πολιτικών κομμάτων και των ευρωπαϊκών πολιτικών ιδρυμάτων, καθώς και σχετικά με την πρόταση κανονισμού του Ευρωπαϊκού Κοινοβουλίου και του Συμβουλίου για την τροποποίηση του κανονισμού (ΕΕ, Ευρατόμ) αριθ. 966/2012 όσον αφορά τη χρηματοδότηση των ευρωπαϊκών πολιτικών κομμάτων.

4

(5)  Ψήφισμα του Ευρωπαϊκού Κοινοβουλίου της 15ης Ιουνίου 2017 σχετικά με τη χρηματοδότηση των πολιτικών κομμάτων και των πολιτικών ιδρυμάτων σε ευρωπαϊκό επίπεδο [2017/2733(RSP)].

5

(6)  Γνώμη αριθ. 1/2013 σχετικά με την πρόταση κανονισμού του Ευρωπαϊκού Κοινοβουλίου και του Συμβουλίου σχετικά με το καθεστώς και τη χρηματοδότηση των ευρωπαϊκών πολιτικών κομμάτων και των ευρωπαϊκών πολιτικών ιδρυμάτων, καθώς και σχετικά με την πρόταση κανονισμού του Ευρωπαϊκού Κοινοβουλίου και του Συμβουλίου για την τροποποίηση του κανονισμού (ΕΕ, Ευρατόμ) αριθ. 966/2012 όσον αφορά τη χρηματοδότηση των ευρωπαϊκών πολιτικών κομμάτων.

6

(7)  Πρόταση κανονισμού του Ευρωπαϊκού Κοινοβουλίου και του Συμβουλίου σχετικά με το καθεστώς και τη χρηματοδότηση των ευρωπαϊκών πολιτικών κομμάτων και των ευρωπαϊκών πολιτικών ιδρυμάτων (COM(2012) 499 τελικό της 12ης Σεπτεμβρίου 2012) και πρόταση κανονισμού του Ευρωπαϊκού Κοινοβουλίου και του Συμβουλίου για την τροποποίηση του κανονισμού (ΕΕ, Ευρατόμ) αριθ. 966/2012 όσον αφορά τη χρηματοδότηση των ευρωπαϊκών πολιτικών κομμάτων (COM(2012) 712 τελικό της 29ης Νοεμβρίου 2012).

7

(8)  Ψήφισμα του Ευρωπαϊκού Κοινοβουλίου, της 15ης Ιουνίου 2017, σχετικά με τη χρηματοδότηση των πολιτικών κομμάτων και των πολιτικών ιδρυμάτων σε ευρωπαϊκό επίπεδο [2017/2733(RSP)].

8

(9)  COM(2017) 481.

9

(10)  Βλέπε αιτιολογική έκθεση, σ. 4.

10

(11)  Βλέπε γνώμη αριθ. 1/2013, σημείο 5.

11

(12)  Βλέπε γνώμη αριθ. 1/2013, σημείο 6.

12

(13)  Γνώμη αριθ. 1/2013, σημείο 10.

13

(14)  Βλέπε κανονισμό (EE, Ευρατόμ) αριθ. 1141/2014 (άρθρο 27, παράγραφος 4).

14

(15)  Βλέπε κανονισμό (EE, Ευρατόμ) αριθ. 1141/2014 [άρθρο 27, παράγραφος 2, στοιχείο α), περίπτωση iv)].

15

(16)  Βλέπε γνώμη αριθ. 1/2013, σημείο 11.

16

(17)  Προκειμένου να θεωρείται επιλέξιμο για απόδοση από τον προϋπολογισμό της ΕΕ το κόστος χρηματοδότησης πρέπει να πληροί τις προϋποθέσεις που ορίζονται στο άρθρο II.18 της απόφασης του Προεδρείου του Ευρωπαϊκού Κοινοβουλίου, της 12ης Ιουνίου 2017, για τη θέσπιση κανόνων εφαρμογής του κανονισμού (ΕΕ, Ευρατόμ) αριθ. 1141/2014 του Ευρωπαϊκού Κοινοβουλίου και του Συμβουλίου σχετικά με το καθεστώς και τη χρηματοδότηση των ευρωπαϊκών πολιτικών κομμάτων και των ευρωπαϊκών πολιτικών ιδρυμάτων (ΕΕ C 205 της 29.6.2017, σ. 2).

17

(18)  Πρόσκληση συνεισφορών IX-2018/01 — «Συνεισφορές στα ευρωπαϊκά πολιτικά κόμματα» (2017/C 206/13).

18

(19)  Μέρος ΙΙ — Τίτλος VIII — «Συνεισφορές στα ευρωπαϊκά πολιτικά κόμματα»

19

(20)  Όπως τα ζητήματα χρηματοδότησης, υποβολής εκθέσεων και ελέγχου.

20

---